text: লোকসান কাটিয়ে মুনাফায় বিডি ল্যাম্পস - শেয়ারবাজারনিউজ.কম
  লোকসান কাটিয়ে মুনাফায় বিডি ল্যাম্পস
  শেয়ারবাজার ডেস্ক: ৩১ ডিসেম্বর ২০১৪ সমাপ্ত অর্থবছরের আর্থিক প্রতিবেদন প্রকাশ করেছে পুঁজিবাজারে তালিকাভুক্ত প্রকৌশল খাতের কোম্পানি বিডি ল্যাম্পস লিমিটেড (বাংলাদেশ ল্যাম্পস)। প্রতিবেদন অনুযায়ী লোকসান কাটিয়ে মুনাফায় ফিরেছে কোম্পানিটি। সিএসই সূত্রে এ তথ্য জানা গেছে।
  সূত্র মতে, সমাপ্ত অর্থবছরে বিডি ল্যাম্পসের কর পরিশোধের পর মুনাফা হয়েছে ১ কোটি ৯৮ লাখ ৯০ হাজার টাকা এবং শেয়ার প্রতি আয় (ইপিএস) হয়েছে ২.১২ টাকা। যা আগের বছর একই সময়ে ছিল (লোকসান) ১ কোটি ৮ লাখ ২০ হাজার টাকা এবং শেয়ার প্রতি লোকসান ছিল ১.১৬ টাকা। আর বছর শেষে কোম্পানিটির রিজার্ভে রয়েছে ৫২ কোটি ৩১ লাখ টাকা।